Document ID: 31999D0186

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Φεβρουαρίου 1999 για την εξαίρεση από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων [κοινοποιηθείσα υπό τον αριθμό Ε(1999) 208] (1999/186/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως το άρθρο 5 παράγραφος 2 στοιχείο γ),
Μετά από διαβουλεύσεις με την επιτροπή του Ταμείου,
Εκτιμώντας:
ότι, σύμφωνα με το άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70, η Επιτροπή αποφασίζει, μετά από διαβουλεύσεις με την επιτροπή του Ταμείου, σχετικά με τις δαπάνες που πρέπει να εξαιρεθούν από την κοινοτική χρηματοδότηση όταν αυτή διαπιστώνει ότι οι δαπάνες δεν πραγματοποιήθηκαν σύμφωνα με τους κοινοτικούς κανόνες 7
ότι, δυνάμει των διατάξεων του άρθρου 5 παράγραφος 2 στοιχείο γ) του κανονισμού (ΕΟΚ) αριθ. 729/70 και του άρθρου 8 παράγραφοι 1 και 2 του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση των λεπτομερειών εφαρμογής του κανονισμού (ΕΟΚ) αριθ. 729/70 όσον αφορά τη διαδικασία εκκαθάρισης των λογαριασμών του ΕΓΤΠΕ, τμήμα εγγυήσεων (3), όπως τροποποιήθηκε από τον κανονισμό (ΕΚ) αριθ. 896/97 (4), η Επιτροπή προέβη στις αναγκαίες έρευνες, ανακοίνωσε στα κράτη μέλη τα αποτελέσματα αυτών των ερευνών, έλαβε γνώση των παρατηρήσεων που διατυπώθηκαν από αυτά, οργάνωσε διμερείς διαλόγους για να καταλήξει σε συμφωνία με τα ενδιαφερόμενα κράτη μέλη και ανακοίνωσε τα συμπεράσματά της σε αυτά κάνοντας αναφορά στην απόφαση 94/442/ΕΚ της Επιτροπής, της 1ης Ιουλίου 1994, σχετικά με τη θέσπιση διαδικασίας συμβιβασμού στο πλαίσιο της εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων (5) 7
ότι τα κράτη μέλη είχαν τη δυνατότητα να ζητήσουν την κίνηση διαδικασίας συμβιβασμού 7 ότι αυτή η δυνατότητα χρησιμοποιήθηκε σε ορισμένες περιπτώσεις και ότι η έκθεση που συντάχθηκε μετά από αυτή τη διαδικασία εξετάστηκε από την Επιτροπή 7
ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτηθούν μόνον οι επιστροφές κατά την εξαγωγή προς τις τρίτες χώρες και οι παρεμβάσεις που προορίζονται για τη ρύθμιση των γεωργικών αγορών, που χορηγούνται ή αναλαμβάνονται, αντίστοιχα, σύμφωνα με τους κοινοτικούς κανόνες στο πλαίσιο της κοινής οργάνωσης των γεωργικών αγορών 7
ότι, υπό το φως των πραγματοποιηθεισών ερευνών, των αποτελεσμάτων των διμερών διαλόγων και των διαδικασιών συμβιβασμού, ένα μέρος των δαπανών που δηλώθηκαν από τα κράτη μέλη δεν πληροί αυτούς τους όρους και δεν δύναται, επομένως, να χρηματοδοτηθεί από το ΕΓΤΠΕ, τμήμα Εγγυήσεων 7
ότι στο παράρτημα της παρούσας απόφασης περιλαμβάνονται τα ποσά που δεν αναγνωρίζεται ότι επιβαρύνουν το ΕΓΤΠΕ, τμήμα Εγγυήσεων 7 ότι τα ποσά αυτά δεν αφορούν τις δαπάνες που πραγματοποιήθηκαν πριν από τους 24 μήνες που προηγήθηκαν της γραπτής ανακοίνωσης της Επιτροπής στα κράτη μέλη σχετικά με τα αποτελέσματα των ερευνών 7
ότι, για τις περιπτώσεις που αναφέρονται στην παρούσα απόφαση, η εκτίμηση των ποσών που πρέπει να εξαιρεθούν λόγω της μη συμφωνίας τους προς τους κοινοτικούς κανόνες ανακοινώθηκε από την Επιτροπή στα κράτη μέλη στο πλαίσιο των συνοπτικών εκθέσεων των οικονομικών ετών 1994 και 1995 7
ότι η παρούσα απόφαση δεν προδικάζει τις δημοσιονομικές επιπτώσεις που θα μπορούσαν να προκύψουν για την Επιτροπή από τις αποφάσεις του Δικαστηρίου σε υποθέσεις που εκκρεμούν ενώπιον του Δικαστηρίου κατά την ημερομηνία της παρούσας απόφασης και οι οποίες αφορούν θέματα που αποτελούν αντικείμενό της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι δαπάνες των οργανισμών πληρωμής που έχουν εγκριθεί από τα κράτη μέλη και δηλώθηκαν στο πλαίσιο του ΕΓΤΠΕ, τμήμα Εγγυήσεων, οι οποίες αναφέρονται στο παράρτημα, εξαιρούνται από την κοινοτική χρηματοδότηση με την παρούσα απόφαση λόγω της μη συμφωνίας τους προς τους κοινοτικούς κανόνες.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Φεβρουαρίου 1999.

Labels: 2
15